محمد التهامى (شاعر مصرى)

محمد التهامى سيد احمد (10 فبراير 1920 - 19 فبراير 2015) شاعر مصرى

 نشأته 
اتولد الشاعر محمد التهامى يوم 10 فبراير 1920 فى قريه الدلاتون فى مركز شبين الكوم فى محافظة المنوفيه فى مصر ، اخد شهاده الليسانس فى القانون و الاقتصاد من كليه الحقوق جامعة اسكندريه سنه 1947 . اشتغل فى المحاماه والصحافه والاعلام ، فكان مدير تحرير جريده الجمهورية من سنه 1953 لغايه سنه 1958 ، ومدير اداره الاعلام بجامعة الدول العربيه من سنه 1958 لغايه سنه 1974 ، و رئيس بعثه جامعة الدول العربيه فى اسبانيا من سنه 1974 لغايه سنه 1979 ، واخيرا مستشار لجامعة الدول العربيه لغايه لما تقاعد

كان الشاعر محمد التهامى عضو فى المجالس القوميه المتخصصه ، و فى لجنه الشعر بالمجلس الاعلى للثقافه ، ومجلس اداره اتحاد الكتاب ، وسكرتير عام جمعيه الادباء ، وعضو بنقابه الصحفيين . شارك فى اكتر من 30 مهرجان ومؤتمر شعرى ، و كان نشر ديوانه الشعرى الاول و هو لسه طالب فى المرحله الثانويه

 دواوينه الشعريه 
 اغنيات لعشاق الوطن (شعر وطنى) سنه 1987
 اشواق عربيه (شعر قومى) سنه 1988
 انا مسلم (شعر اسلامى) سنه 1990
 دماء العروبه على جدران الكويت سنه 1991
 يا إلهى سنه 1994
 قطرات من رحيق العمر سنه 1996
 اغانى العاشقين سنه 1998
 قصائد مختاره سنه 1998
 تسابيح و أسرار الوجدان

 مؤلفاته 
 جامعه الشعوب العربيه والاسلاميه : ليه وكيف ؟

 جوايز وتكريم 
 الميداليه الذهبيه لشعر معركه بورسعيد سنه 1956
 جايزه مجلس رعايه الفنون والاداب للشعر القومى سنه 1961
 جايزه الدوله التقديريه فى الاداب سنه 1990

 وفاته 
توفى الشاعر محمد التهامى يوم 19 فبراير 2015 بعد صراع مع المرض

 مصادر 

 لينكات برانيه 


تصنيف:شعرا مصريين
تصنيف:ادبا مصريين
تصنيف:كتاب مصريين
تصنيف:صحفيين مصريين
تصنيف:اعلاميين مصريين
تصنيف:خريجين جامعه الاسكندريه
تصنيف:مصريين اخدوا جايزه الدوله التقديريه
تصنيف:منايفه
تصنيف:ناس من شبين الكوم